Simon MacCorkindale

Simon Charles Pendered MacCorkindale (1952–2010) var en britisk skuespiller kjent fra filmen som Døden på Nilen (1978) og tv-serien Falcon Crest.

MacCorkindale medvirket i over 60 film- og TV-produksjoner i løpet av karrieren. Han hadde også en del sceneopptredener.    

Han filmdebuterte i en lite birolle i den britiske spenningfilmen Juggernaut (1974). Etter dette hadde han fremtredende roller i filmer som Døden på Nilen (1978), The Riddle of the Sands (1979), The Sword and the Sorcerer (1982) og Jaws 3-D (1983). Han hadde sin siste filmrolle i den britiske skrekkfilmen 13Hrs fra 2010.    

Han tv-debuterte i miniserien Hawkeye, the Pathfinder (1973) og gjorde seg deretter bemerket i serier som Jeg, Claudius (1976), Quatermass (1979), Falcon Crest (1984–1986), Counterstrike (1990–1993) og Casualty (2002–2008). Han hadde i tillegg gjesteopptredener i en rekke serier. Hans siste opptreden var i serien Nye triks.   

MacCorkindale bodde i USA fra 1980 til 1986 og der var under denne tiden han fikk rollen som Greg Reardon i Falcon Crest. Han ble i 1986 nevnt som en aktuell kandidat til å ta over rollen som James Bond.VG - Jeff Ny Bond? (28.02.1986, s.45) «De britiske skuespillerne Pierce Brosnan og Simon MacCorkindale har lenge vært med i tet-striden, i sikker forvissning om at James Bond fortsatt skulle forbli engelskmann.»

Han ble gift andre gang i 1984 med skuespillerinnen Susan George. Han døde av kreft i 2010.NRK - Simon MacCorkindale er død (15.10.2010)

 Referanser 

 Eksterne lenker 


Kategori:Britiske skuespillere
Kategori:Personer fra Cambridgeshire